TASCO วิ่ง 4 วันติด! บวกต่อกว่า 3% โบรกฯแห่อัพเป้าใหม่ ฟันธงไตรมาส 2 พลิกกำไร
TASCO วิ่ง 4 วันติด! บวกต่อกว่า 3% โบรกฯแห่อัพเป้าใหม่ ฟันธงไตรมาส 2 พลิกกำไร ล่าสุดอยู่ที่ 25.75 บาท บวก 0.85 บาท หรือ 3.41% มูลค่าซื้อขาย 438.73 ล้านบาท
TASCO วิ่ง 4 วันติด! บวกต่อกว่า 3% โบรกฯแห่อัพเป้าใหม่ ฟันธงไตรมาส 2 พลิกกำไร ล่าสุดอยู่ที่ 25.75 บ. บวก 0.85 บ. หรือ 3.41% มูลค่าซื้อขาย 438.73 ลบ.
30 มิ.ย. 2563

ผู้สื่อข่าวรายงานว่า ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 10.39 น. อยู่ที่ 25.75 บาท บวก 0.85 บาท หรือ 3.41% สูงสุดที่ 26 บาท ต่ำสุดที่ 25 บาท ด้วยมูลค่าซื้อขาย 438.73 ล้านบาท โดยราคาหุ้น TASCO ปรับตัวขึ้นต่อเนื่อง 4 วันติด นับตั้งแต่ราคาหุ้นอยู่ที่ระดับ 22.80 บาท เมื่อวันที่ 24 มิ.ย.2563

ทั้งนี้ บล.คันทรี่ กรุ๊ป ระบุในบทวิเคราะห์ แนะนำ “ซื้อ” หุ้น TASCO ปรับราคาเป้าหมายขึ้นเป็น 28 บาท จากเดิม 21 บาท โดยปรับไปใช้กำไรปี 2564 บนสมมติฐาน EPS ปี 2564 ที่ 1.8 บาท / หุ้น คิดเป็นอัตราการเติบโตของกำไรต่อหุ้นราว 20% เมื่อเทียบจากปีก่อน
ส่วนทางด้านผลประกอบการคาดไตรมาส 2/63 จะเห็นการฟื้นตัวจากไตรมาส 1/63 เนื่องจาก (1) ยอดขายที่ฟื้นตัวโดยเฉพาะตลาดในประเทศที่ได้แรงหนุนจากเบิกจ่ายภาครัฐ (2) อัตรากำไรที่เพิ่มขึ้นตามทิศทางราคายางมะตอยที่เร่งตัวแรงขึ้น (3) Stock Gain (4) ไตรมาส 3/63 – ไตรมาส 4/63 คาดจะได้แรงสนับสนุนเพิ่มจากการกระตุ้นเศรษฐกิจภายใต้วงเงิน 4 แสนล้านบาท โดยบล.คันทรี่ กรุ๊ป ยังไม่ได้รวมไว้ในประมาณการ (Upside ในอนาคต)
ด้าน บล.ฟินันเซีย ไซรัส ระบุในบทวิเคราะห์ แนะนำ “ซื้อ” หุ้น TASCO ปรับไปใช้ราคาเป้าหมายปี 2563 ที่ 29 บาท (PE 15 เท่า) โดยแนวโน้มไตรมาส 2/63 พลิกเป็นกำไรปกติ 505 พันล้านบาท จากปริมาณขายในและต่างประเทศโดยเฉพาะจีนที่ฟื้นตัว และราคาขายที่ปรับขึ้นสูงกว่า US$300/ตันเพราะ Supply ยางมะตอยตึงตัวเนื่องจากโรงกลั่นลดการผลิตลง
รวมทั้งคาดว่าจะมีกำไรจากสต็อกราว 1 พันล้านบาทในไตรมาส 2/63 เพราะราคายางมะตอยสิ้นไตรมาส 1/63 อยู่ที่ US$170/ตัน เทียบกับปัจจุบันที่ US$300/ตัน อาจมีกำไรสุทธิถึง 1.5 พันล้านบาท
โดยแนวโน้มความต้องการยางมะตอยจะฟื้นต่อเนื่องในครึ่งหลังปี 2563 แม้ต้นทุนน้ำมันดิบขยับขึ้นแต่ยังอยู่ในระดับต่ำและบริษัทซื้อล่วงหน้าไว้แล้ว กำไรปีนี้ถูกฉุดด้วยผลขาดทุนในไตรมาส 1/63 แต่คาดกำไรกลับมาปกติปี 2564 ที่ 2.8 พันล้านบาท คิดเป็น PE เพียง 13.8 เท่า